《春光叹》
元代·熊禾

平生不喜桃李春，懒随年少争芳新。
堂前酌我金叵罗，春衫密缝恣其仁。
出郊相逢好朋伴，赠我殽羞荐歌管。
等闲对客难为劝，强作春妍趁游衍。
人言洛阳富春光，我来看花如醉狂。
蚩堤欲決值连雨，着鞭跨马空自忙。
天津一声来杜宇，东君冉冉归何处。
春会有归归太早，忍见红荒在尘土。
归来山中自闭门，落花片片余空山。
今春只向风雨过，伤春怀抱将谁言。
武陵风景四时好，扁舟径问桃源叟。
春来春去总不知，赏心一付寻芳友。

作者简介：熊禾(1247～1312年)，字位辛，一字去非，号勿轩，晚号退斋。元初著名理学家、教育家。建阳崇泰里（今莒口乡）人，世居云谷鳌峰之阳熊墩。幼年颖慧，有志于濂、洛、关、闽之学。访朱熹门人辅广，拜其为师，游浙江，受业于刘敬堂，得朱熹晚年同黄干论学之要旨。登南宋咸淳十年(1274年)进士，受任汀州（今属福建）司户参军，颇有政绩。